google/wiki40b huggingface dataset:
Lancet

The Lancet – pirmas medicininis žurnalas pasaulyje. Thomas Wakley pirmąjį numerį išleido 1823 m. Šis žurnalas leidžiamas ir dabar. Žurnalai The Lancet populiarūs visame pasaulyje savo išskirtiniais tyrimais, žmonėms rūpimais klausimais apie mediciną.
Latvių piliakalnis

Piliakalnis

Piliakalnis įrengtas Sukros dešiniojo bevardžio intako krante esančiame aukštumos kyšulyje, juosiamame gilių bevardžių upelių, sutekančių prie piliakalnio šiaurinio galo, slėnių. Aikštelė trikampė, pailga šiaurės – pietų kryptimi, 58 m ilgio ir 28 m pločio pietiniame krašte, su kultūriniu sluoksniu, kuriame rasta brūkšniuotos keramikos. Jos pietiniame krašte supilti 3 tiesūs pylimai, tarp jų iškasti 3 grioviai. Pirmasis pylimas – 0,5 m aukščio, 6 m pločio. Jo 3 m aukščio išorinis šlaitas leidžiasi į pirmą 3 m pločio, 2 m gylio griovį, už kurio kyla antras 1 m aukščio, 4,5 m pločio pylimas. Už jo iškastas antras 1,2 m gylio, 2,5 m pločio griovys, už kurio supiltas trečias 1 m aukščio, 4,5 m pločio pylimas. Jo išorėje iškastas trečias 4 m pločio, 0,9 m gylio griovys. Šlaitai nuo upelių statūs, iki 17 m aukščio. Pylimai centrinėje dalyje, 3 m plotyje nustumti tempiant mišką, grioviai toje vietoje užlyginti. Piliakalnis apaugęs labai tankiais krūmais ir brūzgynais, išaugusiais iškirtus eglyną.

Aplinkiniai piliakalniai

Paparčių piliakalnis 6 kmDainių piliakalnis 18 kmKernavės piliakalniai 3 kmŽaslių piliakalnis 14 kmKriveikiškio piliakalnis 2,5 kmKalninių Mijaugonių piliakalnis 17 kmPipiriškių piliakalnis 17 kmPaalkių piliakalnis 3,5 km
Bielazariškių piliakalnis 7 km
Pastaba:
Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną
Lenino kasyklos

Lietuviai

1949 m. birželio mėn. į Lenino kasyklas ištremta apie 400 lietuvių. Tremtiniai iš pradžių gyveno palapinėse, žiemai pasistatė barakus ir įsirengė žemines. Visi dirbo aukso kasyklose. 1949–1950 m. daug lietuvių mirė nuo bado ir šalčio. Vėliau, atokaitoje įsiruošę lysves, užsiaugindavo kiek daržovių. Mokytojos G. Kamantauskaitė ir E. Vaitiekaitytė mokė vaikus skaityti ir rašyti lietuviškai. Laikyti šv. Mišių, teikti kitų religinių patarnavimų atvažiuodavo kun. J. Budrikis. 1956–1958 m. tremtiniams leista išvykti iš Lenino kasyklų, bet ne visiems leista grįžti į Lietuvą.
Mirusieji buvo laidojami kapinėse, vadinamose Krasnaja gorka, apie 4 km nuo Lenino kasyklų. XX a. pabaigoje dalis kapinių buvo išlikusi. 1990 m. vasarą Kauno buvusių tremtinių ekspedicija į Lietuvą parvežė trijų lietuvių tremtinių palaikus.
Felda United FC

Istorija

Klubo ištakos siekia 2007 m., kai buvo įkurtas Felda United Football Club.
2019 m. pateko į aukščiausiąją lygą.

Sudėtis (2019)

Atnaujinta: 2019 m. lapkričio 23 d.
Katauskiai

Geografija

Katauskiai įsikūrę Dubysos slėnio kairiajame krante, abipus Dubysos intako Melnyčravio, dalis kaimo priklauso Dubysos regioniniam parkui.
Karačiajų Čerkesijos herbas

Karačiajų Čerkesijos herbas – oficialus Karačiajų Čerkesijos respublikos simbolis, priimtas 1994 m. vasario 3 d.

Herbo aprašas

Herbo skydas apvalus su mėlynu bordiūru. Auksiniame be kojelės, lauke mėlynas skritulys, ant kurio baltas kalnas dviguba viršūne. Kalnas dengia platesnis už mėlyną skritulį.
Bordiūro šonuose yra po žalią rododendrų šaką, kiekviena su trimis sidabriniais žiedais. Šakos apvestos auksinėmis linijomis. Bordiūro viršuje sidabrinis roundelis, iš išorės apsuptas auksiniu apskritimu. Bordiūro apačioje – auksinė taurė be kojelės, irgi iš išorės apvesta auksine linija. Viršutinis roundelis ir apatinė taurė šiek tiek išsikiša už apskrito skydo, tad herbas nėra visiškai taisyklingas apskritimas.
Samsung Galaxy Note

Samsung Galaxy Note - Samsung gamybos planšetofonas. Dviejų branduolių 1,4 GHz procesorius, „Super AMOLED“ 5,3 colio ekranas (800×1280 pikselių), 2500 mAh akumuliatorius ir 8 MP raiškos kamera, „Stylus“ pieštukas. Pasirodė 2011 m. spalio 27 d.
Karketu Dili

Istorija

Klubas įkurtas 2015 m.
Dana Kamarauskienė

Biografija

Dana Kamarauskienė gimė Marytės ir Stanislovo Milkevičių šeimoje. 1985 m. su pagyrimu baigė Stakliškių vidurinę mokyklą ir įstojo į tuometinį Vilniaus pedagoginį institutą į rusų kalbos ir literatūros fakultetą. 1992 m. Vilniaus pedagoginiame universitete įgijo rusų kalbos ir literatūros mokytojos diplomą, o 2002 m. vokiečių filologijos diplomą. 2003 m. vokiečių kalbą tobulino Goetes Institute Giotingene Vokietijoje. 2004-2006 m. studijavo Prancūzijos Albi Žano Fransua Šampolijono universitete moderniąją kalbą ir įgijo bendrojo universitetinio išsilavinimo moderniosios kalbos diplomą.
1993-2005 m. Ukmergės aukštesniojoje verslo mokykloje prancūzų ir profesinės vokiečių kalbos dėstytoja. 2004 m. Prancūzijos Respublikos ambasadoje Lietuvoje laimėjo konkursą, patekdama tarp geriausų Europos prancūzų kalbos mokytoj, kartu su kuriais buvo oficialiai priimta Prancūzijos užsienio reikalų ministerijoje Paryžiuje. Nuo 2005 m. Ukmergės rajono savivaldybės administracijos Investicijų ir užsienio ryšių skyriaus vyr. specialistė.
Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Ukmergės rajono skyriaus narė, atsakingoji sekretorė.
2003-2006 m. Ukmergės rajono savivaldybės tarybos narė. Profesinių sąjungų bendrijos atstovė spaudai.
1987 m. ištekėjo už Rimanto Kamarausko. 1990 m. gimė sūnus Andrius.
2014 m. pasaulio futbolo čempionato atranka/Europa – G grupė

2014 m. pasaulio futbolo čempionato atrankos Europos zonos, G grupės rezultatai.
Arlbergas

Arlbergo geležinkelis

Arlbergo geležinkelis jungia Insbruką su Bliudencu. Tarp Zankt Antono ir Langeno geležinkelis eina 10,25 km ilgio Arlbergo tuneliu.
Laivių senosios kapinės

Vieta

Įrengtos pakilesnėje vietoje, priešistorinio Laivių kapinyno vakariniame pakraštyje. Skersai kapinių šiaurės vakarų – pietryčių kryptimi iškastas melioracijos kanalas. Laidojimo žymių nesimato, mažosios memorialinės architektūros statinių nėra. Teritorija buvusi ariama, šiuo metu dirvonuoja, ribos vizualiai neišsiskiria. Kapinės buvusios ovalo plano, pailgos šiaurės rytų – pietvakarių kryptimi, 33 m ilgio ir 30 m pločio.
Teritorijos plotas – 0,09 ha.
0,64 km į pietryčius yra Laivių II senosios kapinės, vad. Kapeliais.

Istorija

Įrengtos XV a. II pusėje apleisto kapinyno pakraštyje. Vadinamos Senkapiais, Kapeliais, Maro kapeliais, Švedkapiais. Jose iki XIX a. laidoti Laivių kaimo gyventojai. Mirusiųjų atminimui stovėjo 3 aukšti ąžuoliniai kryžiai, kurie prieš II pasaulinį karą sunyko. Žemaičių vyskupui uždraudus laidoti kaimų kapinėse, XIX a. - XX a. pr. jose buvo pakasami savižudžiai, neatpažinti skenduoliai, nekrikštyti mirę naujagimiai.
XX a. viduryje kapinių teritorijoje buvo kasamas žvyras kelių remontui. K. Simučio liudijimu, vienoje žvyrduobėje buvo iškasti švedų kareivio griaučiai su kariniu frenču (miline). Nežinia pagal kokius požymius kaimo gyventojai kapą priskyrė švedų kareiviui, bet nuo to laiko kapines ėmė vadinti Švedų kapais (Švedkapiais).
1987 m. kasant melioracijos kanalą buvo išversta nemažai žmonių kaulų ir kaukolių. 1992 m. šiaurės rytinė kapinių dalis prijungta prie saugomos Laivių kapinyno (5213) teritorijos.

Tyrimai

1960 m. žvalgė Juozas Mickevičius, 1987 m. – Julius Kanarskas. 1987 m. rasta melioracijos kanale ir jo aplinkoje išmėtytų žmonių kaulų. Įkapių nepastebėta.
Wang Liqin

Wang Liqin (g. 1978 m. birželio 18 d. Šanchajuje, Kinija) – kinų stalo tenisininkas, triskart pasaulio čempionas (vienetų varžybose), penktoji pasaulio raketė (2010 m.).

Biografija

Nuo 1997 m. žaidžia Vokietijos bundeslygos klube TTC Jülich.
Priešingai nei daugelis kitų kinų stalo tenisininkų žaidžia europietiškuoju Shakehand stiliumi. Pasaulio čempionate 2007 m. (Zagrebas) 1:3, 1:7 ir 4:3 laimėjo prieš Ma Lin.
2008 m. kartu su Ma Lin ketvirtą kartą iš eilės tapo vyrų komandinių varžybų čempionu.
Čiurlioniukų opera

Čiurlioniukų opera – kasmetinis Kalėdinis renginys Nacionalinėje M. K. Čiurlionio menų mokykloje, kurio metu Vilniaus publikai pristatoma abiturientų pastangomis pastatyta opera.

Statymas

Operos siužetą ar muziką kuria abiturientai, o stato bei atlieka abiturientai kartu su jaunesniųjų klasių muzikais. Projekte dalyvauja įvairių M. K. Čiurlionio menų mokykloje dėstomų specialybių atstovai: orkestras, solistai, baletas, dailininkai – scenografai ir kt.

Istorija

Operos statomos nuo 1974 m.
Dažniausiai operų siužeto pagrindu naudojami klasikos perdirbiniai su įvairiais šiuolaikiniais, dažnai humoristiniais papildymais.

Operos

Tarp nuo 1974 metų mokykloje pastatytų operų yra ir „Traviata“, „Sevilijos kirpėjas“, „Karmen“, roko opera „Rigoletas“, „Faustas“, avangardo opera „Don Carlos-DADA“ (1979), „Don Juan“, kelios Broniaus Kutavičiaus operos – miuziklai, G. Kuprevičiaus „Ugnies medžioklė su varovais“, Pink Floyd „Siena“ („The Wall“), „Jėzus Kristus superžvaigždė“, „Visi žmonės mirtingi“, „Meilė ir mirtis Veronoje“, „Keista Bendžamino Batono istorija“, roko opera „Peras Giuntas“.

Roko opera „Peras Giuntas“ (2016 m.)

Dviejų dalių roko opera Henriko Ibseno dramos „Peras Giuntas” motyvais.
Muzika: Kęstutis Antanėlis ir Arūnas Navakas
Libretas: Tomo Čepaičio, verstas mokyklos abiturientų
Dirigentė: Neringa Sidaugaitė
Režisierius: Jonas Gineika
Prodiuseriai: Gytis Vaitiekūnas, Rūta Šeduikytė
Dizainerės: Urtė Vosyliūtė, Rūta Tumanovaitė, Liepa Aliukaitė
Vadybininkė: Konstancija Kerbedytė
Orkestro koncertmeisterės: Ieva Erika Eriksonaitė, Laura Staponkutė
Choreografai: Vilija Montrimaitė, Jonas Gineika
Mikrolitas

Mikrolitas – smulkūs titnago ar titnagtngų uolienų archeologiniai dirbiniai, būdingi įvairioms Europos vėlyvojo paleolito, mezolito ir neolito archeologinėms kultūroms.
Pagal mikrolitų tipų įvairovę dažnai skiriamos mezolito kultūros ir jų raida. Mikrolitai gaminti iš siaurų ar vidutinio pločio skelčių, kartais iš nuoskalų. Dažniausiai būna geometrinių formų (lanceto, keturkampio, trikampio, rombo, trapecijos ir kt.), gaminti mikrorėžtukiniu būdu. Pavieniai mikrolitai, turintys smaigalį (lancetai, trapecijos, rombai, dalis trikampių), buvo naudojami kaip medžioklės įrankių (strėlių, iečių) antgaliai, kiti (trikampiai, keturkampiai), tarpusavyje derinami, buvo įstatomi į medžio, kaulo ar rago korpuse išrėžtus griovelius ir suklijuoti sakais sudarydavo įvairių įrankių pjaunamuosius ašmenis.

Lietuvoje

Lietuvoje mikrolitai atsirado vėlyvojo paleolito pabaigoje (Arensburgo kultūra), apie II tūkstantmečio pr. m. e. viduryje ir išnyko neolito antroje pusėje (III tūkstantmečio pr. m. e. pradžia).
Fryzas

Siužetas

Fryzas buvo galingas valdovas daugiau negu 79 planetose. Jis girdėjo Super Sajanų legendą, bet manė, kad tai buvo tik mitas. Kai sajanas Bardokas pademonstravo Super Sajanų galimybes, Fryzas sunaikino visą Sajanų rasę.
Paskui, Fryzas atvyko su savo palydovais į Nameko planetą tam, kad surinktų drakonų rutulius ir taptų nemirtingas. Tačiau jis susitinka Pikolą, Gohaną, Kriliną, Goką ir Vedžitą. Prasideda kova. Į kovą pirmieji stoja Fryzo palydovai, tačiau jie yra nužudomi ir Fryzas yra priverstas kovoti su šiais kovotojais pats. Jis įnirtingai kaunasi su Pikolu ir laimi tik pasiversdamas į kitą savo formą. Po to kovoja su Vedžitu, bet jį nugali lengvai. Paskutinė kova prasideda, kai Gokas kovoja su paskutiniąja Fryzo forma. Gokas pasiverčia Super Sajanu, Frizas praranda kojas ir pusę liemens kai Gokas gudriu manevru suklaidina jį ir priverčia persiakiojančiu smūgiu smogti į save. Po šios kovos pažeistas sprogsta Nameko planetos branduolys.
Kaip kiborgas Fryzas vėliau pasirodo nusileidęs ant Žemės su savo tėvu Koldu. Jis jau ruošiasi užimti planetą, bet atvyksta Ateities Tranksas ir su savo kardu perkerta Frizą per pusę. Frizas miršta. Vėliau nužudomas ir Koldas.
Fryzas trumpai matytas pragare „naikinantis pragarą“. Jis susidraugauja su Celu ir bando nužudyti Goką Dragon Ball GT serijose.

Pirma forma (pagrindinė)

Ši forma yra Frizo silpniausia. Jis slėpdavo savo tikrają galią. Frizas yra žemas „žmogutis“, su dviem ragais galvos šonuose ir uodega. Jis keliauja su ,,Sklandančia kėde ir palieka savo palydovams padaryti jo darbus. Kovinė galia maždaug 530000.

Antra forma

Ši forma panaši į ankstesniąją formą, tiktai Frizas atrodo dvigubai didesnis ir dvigubai stipresnis. Jo ragai užsiriečia, kario šarvai dingsta. Jis šia forma yra panašus į jo tėvą Koldą. Kovinė galia maždaug 1,000 000.

Trečia forma

Frizas šia forma yra „pats negražiausias“, su pailga galva. Jo veidas pasikeičia: nosis dingsta, ragai tampa balti, užauga ant uodegos. Frizas nemėgsta šios formos nes jo galva yra sunki ir jis vos paneša ją. Kovinė galia maždaug 2,500 000

Ketvirta forma

Šioje formoje, Frizas pasidaro vėl žemas. Jis šioje formoje yra labai stiprus ir greitas. Jo ragai dingsta ir galva suapvalėja.

Ketvirta Forma 100%

Čia nėra tikra forma, tik sustiprina galutinės formos lygį. Frizo raumenys padidėja ir jo visos jėgos šiame lygyje išsilieja. Jis su šia forma kovojo su Super Sajanu Goku.

Mechaninis Fryzas

Dar gyvas po kovos su Goku, Frizas buvo perstatytas ir sutvarkytas gyventi toliau. Jo kojos ir ranka, kurios buvo nupjautos kovoje, buvo perstatytos. Frizą galutinai sunaikino Ateities Tranksas.
Stacy Ferguson

Vaikystė

Ferguson gimė Hacienda Heights, Kalifornijoje. Jos motina yra Terri Jackson, tėvas Patrick Ferguson. Ji turi vienintelę seserį Daną, kuri yra aktorė. Fergie tėvai turi airių, škotų ir meksikiečių kraujo, be to, jie yra Romos katalikai. Kadangi jos tėvai buvo katalikai mokytojai, ji užaugo priemiestyje ir laikėsi griežtų katalikiškų taisyklių ir vertybių. Ferguson lankė Mesa Robles pagrindinę mokyklą ir Glen A. Wilson vidurinę mokyklą. Mokykloje ji mokėsi vien dešimtukais ir netgi buvo rašybos konkurso nugalėtoja.

Asmeninis gyvenimas

2009 m. sausio 10 d. Ferguson susituokė su aktoriumi Josh Duhamel. Jie susitiko 2004 m. Duhamel serialo „Las Vegasas“ filmavimo aikštelėje, kai jinai su grupe „Black Eyed Peas“ pasirodė šiame seriale. Ir nuo tol jie draugauja. Ferguson ir Duhamel 2007 m. kartu nusipirko namą Los Andžele.
Kai 2001 m. Fergie paliko grupę „Wild Orchid“, Fergie, netekusi mėgiamos veiklos, puolė į neviltį. Ir kartą visai netyčia pabandžiusi narkotikų, ji jau nebegalėjo sustoti. Tik po dvejų metų tėvų verčiama Fergie ėmė lankytis reabilitacijos klinikoje.
Būdama 18-kos be narkotikų, Fergie pabandė liesbietiškus santykius. 2009 m. Fergie prisipažino, kad yra biseksuali.
Ferguson keliuose interviu pasakojo, jog yra nuolatinė hipnozės terapijos klientė, jai tai padeda atsilaiduoti ir nevartoti narkotikų.

Aktorės karjera

Vaikystėje motinos paraginta Fergie pradėjo įgarsinti animacinių filmukų herojus ir reklamas, tačiau išgarsėjo, kai nuėjo į populiarų vaikams skirtą televizijos šou. Šis televizijos šou, į kurį atėjo septynmetė Stacy, vadinosi „Kids Incorporated“, jame ji išbuvo nuo 1984 iki 1989 m. Fergie taip pat įgarsino Sally Brown dviejuose Charlie Brown filmuose „It’s Flashbeagle, Charlie Brown“ (1984) ir „Snoopy’s Getting Married, Charlie Brown“ (1985). 1994 m. ji pasirodė „Fox“ TV komedijoje „Vedęs ir turi vaikų“, kur atliko Ann rolę.
2003 m. Ferguson animacinio serialo „Rocket Power“ specialiame filme „Reggie’s Big Beach Break“, rodytame per „Nickelodeon“, įgarsino pop žvaigždę vardu Shaffika. 2005 m. Fergie turėjo pasirodyti filme „Rūkas“, tačiau turėjo atsisakyti dėl kontrakto ribojimų. 2006 m. ji pasirodė filme „Poseidonas“, o 2007 m. ji atliko nemenką vaidmenį filme „Teroro planeta“.
2009 m. bus išleistas miuziklinis filmas pavadinimu „Devyni“, kuriame Fergie atliko vieną iš pagrindinių vaidmenų.
Australijos lietuvių dienos

Australijos lietuvių dienos – Australijos lietuvių suvažiavimai ir kultūriniai renginiai, vykstantys nuo 1960 m. Australijos lietuvių bendruomenės (ALB) Krašto tarybos suvažiavimų metu.

Istorija

Australijos lietuvių dienos rengiamos paeiliui Adelaidėje, Melburne, Sidnėjuje, tik 1984 m. vyko Kanberoje, 1998 m. – Džilonge. Šventę organizuoja Australijos lietuvių bendruomenės ir vietos lietuvių sudarytas Australijos lietuvių dienų komitetas.
Australijos lietuvių dienos prasideda iškilmingu atidarymu, pamaldomis miesto katedroje, kuriose dalyvauja aukštieji miesto ir valstijos, t. p. Bažnyčios pareigūnai. Vėliau rengiamos dalyvių eitynės iš katedros į Dienų renginių vieta. Australijos lietuvių dienų metu suvažiavime perrenkami ALB vykdomieji organai, numatoma kitų Australijos lietuvių dienų vieta. Australijos lietuvių dienų metu vyksta ir kitų Australijos lietuvių organizacijų suvažiavimai. Kultūrinėje programoje dalyvauja lietuvių menininkai iš Australijos ir kitų kraštų.
Sandra Perković

Biografija

2007 m. Perković pelnė sidabro medalius pasaulio ir Europos jaunimo čempionatuose. 2009 m. tapo Europos jaunimo čempione. Po metų sportininkė ir pirmą kartą tapo suaugusiųjų Europos čempione. 2010 m. sportininkė išrinkta Europos lengvosios atletikos kylančia žvaigžde. 2012 m. Europos lengvosios atletikos čempionate tapo nugalėtoja antrą kartą iš eilės. 2012 m. vasaros olimpinėsė žaidynėse pagerinusi nacionalinį rekordą Perković tapo olimpine čempione.
Varzuga (gyvenvietė)

Istorija

Varzuga yra viena seniausių Kolos gyvenviečių, šaltiniuose minima nuo 1466 m. Senovėje tai buvo svarbiausia gyvenvietė visame pusiasalyje. Ji priklausė Solovecų vienuolynui, vėliau – pavaldi Cholmogorams. XX a. pr. Varzugoje gyveno virš 1000 gyventojų, tačiau paskelbus TSRS ir uždarius cerkves, gyvenvietės reikšmė sumenko.
Žirklės

Žirklės – įrankis, skirtas kirpimui. Veikia sverto principu. Labiausiai paplitusios žirklės, sudarytos iš dviejų vienodų dalių, sujungtų bendra ašimi, užsibaigiančių geležtėmis.
Būna įvairių dydžių ir rūšių, įvairių paskirčių. Palyginus su kitais įrankiais plokščioms medžiagoms dalinti yra saugios, todėl naudojamos biuruose, mokymo įstaigose. Gaminami variantai ir kairiarankiams.
Siuvinėjant jų reikia trijų rūšių: dviejų mažų (užlenktais ir tiesiais galiukais) ir vienų didelių. Mažosios žirklutės naudojamos smulkiems darbeliams: skylutėms, pakraščiams apdirbti. Didelėmis žirklėmis sukarpomas audinys. Siuvėjai taip pat turi žirkles, skirtas siūlėms ardyti. Tokios žirklės turi atvirkščią svertų sistemą, kai ašis nėra tarp jėgos ir darbinio taško.
Nyderlandų futbolo supertaurė

Nyderlandų futbolo supertaurė – trofėjus, dėl kurio varžosi Nyderlandų čempionai ir taurės laimėtojai. Jei pirmenybes ir taurę laimi tas pats klubas, dėl supertaurės jis varžosi su pirmenybių vicečempionu.
Pat Symonds

Pat Symonds (g. 1953 m. birželio 11 d.) – buvęs vienas Formulės 1 Renault ekipos vadovų iš Didžiosios Britanijos.
Nuo devintojo XX a. dešimtmečio Symondsas dirbo Toleman, Benetton ir Renault ekipose lenktynininkų inžinieriumi, o nuo 2001 m. buvo Renault ekipos vyriausiuoju technikos inžinieriumi.
2009 m. rugsėjo 16 d. Renault ekipa pranešė, kad iš komandos atleido du svarbius vadovus – P. Symondsą ir Flavio Briatore. Tai įvyko po viešumoje pasklidusio skandalo, kuomet šie ekipos vadovai buvo įtariami surežisavę 2008 m. Singapūro lenktynių baigtį. FIA atlikusi tyrimą patvirtino šiuos įtarimus ir P. Symondsui uždraudė dalyvauti FIA rengiamuose čempionatuose penkerius metus. Tiesa, 2010 m. sausio 5 d. Prancūzijos teismas atšaukė FIA sprendimą. Po šio nuosprendžio FIA pareiškė, kad rašys apeliaciją tokiam teismo sprendimui.
San Džiminjanas

Architektūra

Miestelį puošia aukšti bokštai, kuriuose seniau buvo laikomi prieskoniai (kadaise bokštų buvo 72) – turtingesniųjų San Džiminjano šeimų visuomeninio statuso simbolis. Miestelyje nėra nė vienos naujoviškos gatvės (vien grindinys).
Kazimieras Narutavičius

Biografija

Gimė 1904 m. vasario 7 d. Brėvikiuose, Lietuvos Nepriklausomybės akto signataro Stanislovo Narutavičiaus ir Joanos Bilevičiūtės-Narutavičienės šeimoje. 1924 m. baigė lenkišką Kauno Adomo Mickevičiaus gimnaziją. Vėliau išvyko studijuoti į Nansi miestą Prancūzijoje, kur studijavo agronomijos inžineriją. Vėliau praktikavosi Danijoje.
Grįžęs į Lietuvą, 1934–1938 m. dirbo emisaru, kur jo užduotis buvo sureguliuoti Lietuvos ir Lenkijos diplomatinius santykius. 1940 m. Lietuvą okupavus sovietams buvo suimtas ir ištremtas į Altajaus kraštą, kur dirbo žvejybos pramonėje. 1947 m. K. Narutavičiui buvo leista išvykti gyventi į Lenkiją, kur jis apsistojo Poznanės mieste ir dirbo tekstilės pramonėje. Mirė 1987 m. gegužės 22 d. Poznanėje.
Bendrija (Kaunas)

Bendrija – Lietuvos kooperatyvų nacionalinės asociacijos ekonominis komercinis leidinys, ėjęs 1989 m. Kaune.

Istorija

Išėjo 11 numerių. Tiražas 27 300 egz.
Redagavo Valdemaras Katkus.
Serapinai

Etimologija

Pavadinimas kilo iš asmenvardžio Serapinas daugiskaitinės formos. Rašytiniuose šaltiniuose rašomas lenk. Serafiny, rus. Cepaфины, Серапинай, liet. Serapinai, žem. Serapėnā.

Aplinkinės gyvenvietės

Medininkai – 2 km
LENKIMAI – 10 kmLedžiai – 3 kmŽalgiriai – 4 km
MOSĖDIS – 10 kmPemperiaiPalšiai – 6 kmDARBĖNAI – 15 kmPeldžiai
Grūšlaukė – 5 kmNarmantai – 4 km
Lietuvos morfologų draugija

Lietuvos morfologų draugija – Lietuvos mokslinė draugija, veikianti nuo 1990 m. Kaune.

Veikla

1951–1990 m. draugija veikė kaip Sąjunginės anatomų, histologų ir embriologų draugijos skyrius. Turi daugiau kaip 80 narių. Vienija anatomus, histologus, citologus, embriologus. Lietuvos morfologų draugija rengia mokslinius susirinkimus, seminarus, konferencijas, konkursus. Bendradarbiauja su kitomis mokslinėmis draugijomis.
Namibijos istorija

Nepriklausomybė

Pereinamasis laikotarpis nepriklausomybės link prasidėjo 1989 m., o nepriklausomybė galutinai atgauta tik 1990 m. kovo 21 d. 1994 m. PAR panaikinus apartheidą, Namibija iš pastarosios atgavo svarbiausią šalies uostą Volvį Bėjų.
Pirmuoju šalies prezidentu išrinktas Sam Nudžoma iš SWAPO, kuri lieka pagrindine šalies partija. Tas pats prezidentas buvo perrinktas 1994 ir 1998 m., paskutiniajam perrinkimui buvo reikalingas Konstitucijos pataisymas. 2005 m. buvo išrinktas antrasis šalies prezidentas (irgi SWAPO atstovas) - Hifikepunye Pohamba.
Valstybingumą išsikovojusi šalis susidūrė su keletu svarbių problemų. Viena jų buvo žemės reforma, siekianti perdalinti žemes: kolonijinėje Namibijoje 75 proc. žemės kaupėsi maždaug 20 proc. gyventojų rankose. Tačiau šalyje nebuvo imtasi tokių drastiškų priemonių kaip Zimbabvėje, ir reforma vyko lėtai, bet nuosekliai.
Kita problema, palietusi jauną šalį, buvo separatizmas, kilęs derlingame Kaprivio ruože - vadinamasis Kaprivio konfliktas. Vietos gyventojai kololo 1994-1998 m. siekė nepriklausomybės, bet šis separatistinis judėjimas buvo numalšintas. Namibiją palietė ir greta vykstantys karai - pirmiausia Angolos pilietinis karas ir Antrasis Kongo karas. Pirmajame Namibija palaikė MPLA pusę ir padėjo jiems laimėti karą prieš UNITA. Karo metu iš Angolos į Namibijos teritoriją migravo daug pabėgėlių, kurių buvo priskaičiuojama apie 30,000, bet dauguma kurių po karo grįžo į tėvynę.
Vengriai (Molėtai)

Istorija

Kaimas Vengriški pažymėtas 1812 m. Balninkų parapijos topografiniame žemėlapyje.1905 m. minimas juodraštinėje Balninkų priešvedybinės apklausos knygoje.
Augsburgas

Istorija

Augsburgas išaugo iš 15 m. įkurtos romėnų kariuomenės stovyklos Augusta Vindelicorum. Nuo VI a. vyskupystės centras, 955 m. apgultas vengrų, 1276 m. kovo 9 d. gavo laisvojo miesto teises. Miesto didžiausio klestėjimo laikotarpis – XV – XVI a. Nuo 1468 m. žymus knygų spausdinimo centras. 1530 m. Augsburge buvo paskelbtas svarbiausias evangelikų liuteronų dokumentas – Augsburgo išpažinimas. Po jo paskelbimo prasidėję religiniai karai, baigėsi 1555 m. Augsburge sudaryta religinė taika. Miestas stipriai nukentėjo per Trisdešimties metų karą – gyventojų sumažėjo nuo 45 000 iki 16 000. 1805 m. Bratislavos (Presburgo) sutartimi neteko nepriklausomybės ir 1806 m. atiteko Bavarijai.